Mongkut

Diri ini angay igkalipat kan Vajiravudh (nga an titulo hin paghadi Phra Mongkut Klao Chaoyuhua).

Hi Mongkut, nga tinatawag gihapon nga Hadi Rama IV, nga an título hin paghadi Phra Chom Klao Chao Yu Hua (18 Oktubre 18041 Oktubre 1868), amo an ika-upat nga monarka han Siam (Thailand) ha ilarom han Panimalay han Chakri, nga naghadi tikang 1851 kutob 1868.

Ha gawás han Thailand, kilalado hiyá nga amo an hadi did han 1951 nga musikal ngan 1956 nga pelikula The King and I (An Hadi ngan hi Ako), nga nahibase han 1946 nga pelikula Anna and the King of Siamnga ginbase hin 1944 nga nobela hn Amerikano nga misyonero mahitungod han mga tuig ni Anna Leonowens ha iya korte, tikang 1862 kutob 1867.

Han iya paghadi, an mga kalugosan han pagpahaluag han Katundan naabat hin syahan ha Siam. Ginkarawat ni Mongkut an mga pagbag-o tikang ha Katundan ngan nagtikáng hiyá han pagmodernisar han iya nasod, ha teknolohiya ngan ha kultura—nga nakakuha para ha iya han agnay nga "Amay hi Siyensiya ngan Teknolohiya" ha Siam.

Kilalado gihapon hi Mongkut han pagbutáng ha puwesto han iya bugto nga hi Prinsipe Chutamani, nga Ikaduha nga Hadi, nga ginkoronahan han 1851 ha ngaran nga Hadi Pinklao. Hi Mongkut ngahaw naghatag hin kasiguroan han nasod nga hi Pinklao angay tahuran hin sugad nga dungog sugad ha iya kalugaringon (sugad han pagbuhat ni Hadi Naresuan han iya bugto nga lalaki nga hi Ekathotsarot han 1583). An paghadi ni Mongkut amo gihapon an panahon nga diin an gahom han Panimalay han Bunnag nakaabot han tuptop nga kamutangan ngan nagin amo an pamilya nga noble nga gidako-i hin gahom ha Siam.

Mga tigaman

Mga pinanbasaran

Mga kinutlo

Chakri nga Dinastiya
Mga Thai nga monarka
Mga natawo han 1804
Mga namatay han 1868